ხუნძეფი

ხუნძეფი, ავარეფი (მუშითჯოხოდვალა  магIарулал მაარულალ „გვალენარეფი“), დაღესტანიშ არძაშე უმოსი მიარერიცხუანი კათა, ნამუთ ანდიალეფწკჷმა დო დიდოელეფწკჷმა ართო აკმადგინანა ართ ბუნას. ოხორანა დაღესტანიშ ბჟადალუ ნორთის, წყარმალუ სულაკიშ ღანჩოს. თინეფიშ ართი ნორთი ჭარ-ბელაქანს რე დოხორაფილი.

რუსეთიშ ფედერაციაშ ტერიტორიას მეხოლაფირო 814 500 კოჩი.http://www.perepis2002.ru/content.html?id=11&docid=10715289081463 

ხუნძეფიშ ბადებაშ (წარმოშობაშ) ოკითხუ ბოლოშა ვარე კჷლაგორილი. მინი თინეფიშ ეთნონიმს პტოლემეს (II ოშწანურა) „საკარეფის“ მიორსხუანს.

ხუნძური ნინა ორხველჸ კავკაციური ნინეფიშ დაღესტანურ ბუნას. ხუნძეფიშ ჯინჯიერი საქვარუა გვალას მეორინჯალა რდჷ, რზენს — დიხაშქიმინჯალა. მეორინჯალას თარი აბანი უკებუდუ შხურს. მეურნულ ხასიათიქ გჷმიჭანუ ხელობაშ თიშნერი დარგეფიშ გოვითარაფა, მუჭომით რე მონტყორიშ ნაწარმიშ გოხაზირაფა (ნაბადეფი, შალული, ნოხეფი, წინდეფი). ტყალამ ზონას მეთხოზჷდეს ჯაშ დამუშებას. შანულამი აბანი უკებუდუ ჭკადურობას. ოხორე ალპურ ზონას არგამათ გჷმოხანტილი გვალაშ ტიპიშ რდჷ, თიშო დჷმახასიათაფალი მაღალი მეჭედალათ, ტერასული ექსპოზიციათ დო მიარესართულამი ქუათ ნოგაფუ ოხორუ კომპლექსეფით, ნამუშ ვერტიკალურ გეგმას აბანდვალირი რდჷ სამეურნო დო ოლიმარი ელემენტეფი. საზოგადო ხორუაშ ჯინჯიერ უჯრედის წჷმარინუანდჷ ინდივიდუალური ფანია, მარა დიდი ფანიაშ გადმონაშთური ფორმეფი ხოლო არსებენდუ. მართუაშ უმაღალაშ ორგანო რდჷ ჯამაათი, რელიგია ისლამი (სუნიტეფი), უთხილანდეს ტრადიციეფს.

სქოლიო

ლიტერატურა
ქორთული სხუნუეფიშ ენციკლოპედია, ალ. რობაქიძე, , ტ. XI, ხასჷლა 516, ქართი 1987 წანა.

კატეგორია:დაღესტანი
კატეგორია:კავკაციაშ კათეფი